  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Нимысьтыз ожгар ужрадэ пыриськисьёслы реабилитаци ортчытон но семьяоссылы юрттэт сётон понна 500 сюрс манетлэсь трос коньдон люказы Глазкарын «Охота жить» ӟечлэсьтон спектакльын (16+). Со сярысь Удмуртиысь тӧролэн но кивалтэтлэн пресс-службазы ивортӥз. Василий Шукшинлэн веросъёсысьтыз геройёсты карысь но ёросысь кивалтӥсьёс, мер ужасьёс, тодмо адямиос шудӥзы. Репетициосы ужзы бере ветлӥзы, куд-ог дыръя уйшор берозь но ӝегатсконо луылӥз. « Милям соосын вераськемын вал, вань должностьёссэс ӧс сьӧры кельто, татын ми огшоры адямиос луиськомы. Актёр ужъя треннингъёс дыръя ми соослы вань кулэ инструментъёс сётӥм, соин ик ваньзы спектакль шудыны дась вал » Ксения Волкова, актёрлэн устолыкезъя дышетӥсь Сцена вылэ потыны нимысьтыз дӥсьтон кулэ вал. Пиждакез куштыны, должностез плечик вылэ ошыны но тылъёс улэ вамыштыны – со астэ вормон, пусйиз Глазкарлэн тӧроез Сергей Коновалов. « Со капчи ӧвӧл, учкисьёс дунъялозы шуыса валаськод. <…> Но бадӟым ужпум, кудӥз понна мон ачим висисько, режиссёрлэн командаен ужаны быгатэмез асьсэслэсь ужзэс лэсьтӥзы. Та уж борды кутским бере, сылмысь но пумозяз тыршимы пуктэм ужпумез быдэстыны: ас азяд но, учкисьёс азьыны но возьыт медаз луы » Сергей Коновалов, Глазкарлэн тӧроез Удмуртиысь кивалтэтлэн тӧроез Ярослав Семёнов спектаклез пуктӥсьёслы пӧртэм мылкыдъёс кузьмамзы понна тау кариз. « Туж умой, ӵектос ӟеч ужлы – ожмаськон интыысь берытскись пиосмуртъёслы юрттыны – коньдон люкам сяна, огазе луэммес но шӧдыны юрттӥз шуыса » Ярослав Семёнов, Удмуртиысь кивалтэтлэн тӧроез Тодэ вайытом, ӵектосэз «Ресурсно-информационный центр "ДондыДор"» но «Пара глаз» творческой дуэт улонэ пыӵатӥзы. Тегъёс: ӟечлэсьтон Глазкар нимысьтызужрад  